als_Latn dik_Latn sag_Latn
Ashtu sic përflitej prej kohësh Flamurtari ka ndryshuar strategji, dhe pavarësisht tentativave për të ruajtur grupin, futbollistët më të paguar janë larguar nga skuadra. Gilberto, Muzaka dhe Gilman Lika janë tashmë futbollistë të lirë, gjë që konfirmohet në një intervistë telefonike për Sport News nga shefi i klubit Flamurtari Ardi Behari, pavarësisht se eviton të përmendë emra.
“Është një situatë normale merkatoje. Largimet janë ato që përfliten si përforcime të skuadrave të tjera, nuk ka nevojë të përmend emra. Futbollsitët që kanë dashur të largohen kanë shlyer detyrimet financiare dhe janë të lirë.”
Tashmë Flamurtari ndryshon strategji, duke hequr dorë nga pagesat e larta dhe futbollistët më me emër. Behari sqaron drejtimin e ri që kanë ndërmarë drejtuesit e klubi, kjo lidhur edhe për shkak të renditjes së kampionatit.
“Objektivi i klubit është ndryshimi i strategjisë për shkak të renditjes. Edhe pse vonë më mirë vonë se kurrë. Ju them se janë 9 lojtarë të akademisë që kanë udhëtuar me ekipin në Antalia. Kjo është një strategji për tu mbështetur tek produkti ynë dhe për të mos endur rrugëve për gjetjen e futbollistëve për ekipin.”
Së fundmi janë lakuar shumë emra si përforcime tek Flamurtari, një prej të cilëve edhe qendërmbrojtësi Ditmar Bici. Behari sqaron se situata në të bërin merkato ka ndryshuar edhe për kuqezinjtë, duke zgjedhur një strategji të re.
“Kontakte ka me shumë futbollistë jo vetëm me Bicin. Por ne kemi ndryshuar strategji sepse nuk japim më këste në dorë në fillim. Futbollsitët janë mësuar të marin këstin e parë në dorë, dhe më pas presin këstin e dytë për të filluar të japin maksimumin. Lojtarët do ti quajmë tanët kur të veshin fanellën kuqezi.” / Super Sport
als_Latn als_Latn als_Latn als_Latn als_Latn als_Latn